شەفەق نیوز/  نێچيرڤان بارزانى، سه‌رۆك هه‌رێم ‏كوردستان، ئمڕوو سێشەممە،  پیشوازى له‌  جەنەراڵ کیس فلپس، وەرپرس باڵاى سەربازى و ‏وەرپرس نۊسینگەى هاوکاری ئەمنی ئەمەریکى لە عراق كرد.‏
لە بەیاننامیگ لە سەرۆکایەتی هەرێم دەرچگە و رەسیە وە  ئاژانس شەفەق نیوز دیاری کەێد،  له‌ كۆبۊنەوەگە باس لە دۊاین پیشهاته‌یل ئه‌منی عراق و رۊیوەرۊ بۊن ‏هه‌ڕه‌شه‌ و مه‌ترسييه‌یل داعش کریا و دووپاتکریا  له‌ گرنگی هاوکاری و ‏هه‌ماهه‌نگی لەنوان پێشمه‌رگه‌ و سوپاى عراق، وه‌تايبه‌تيش له‌و ناوچەیلە ‏بۆشایی ئه‌منى هاناوی.‏
لە بەیاننامەگە هاتیە، له‌ تەوەریگتر لە کۆبۊنەوەگە باس له‌ دۊاین گامەیل پرۆسه‌ى ‏چاكسازى له‌ وه‌زاره‌ت پێشمه‌رگه‌ کریایە و هەردگ لا هاوڕا بۊن لەبان گرنگی ‏يه‌كەوخسن پێشمه‌رگه‌ و وه‌رده‌وامى پشتگيريى ئه‌مه‌ريكا ئەرا پرۆسه‌گه‌ و ئەرا ‏پێشكه‌شكردن مه‌شق و ڕاهێنان وه‌ پێشمه‌رگه‌ وه‌ خوازین زانست، هه‌ر لەی چوارچمگە ‏شانده‌گه‌ دەسخوەشی لە ڕووڵ سه‌رۆک نێچيرڤان بارزانی له‌ پرۆسه‌ى چاكسازى و ‏يه‌كەوخسن پێشمه‌رگه‌ كرد.‏
شانده‌ ئه‌مه‌ريكييه‌گە دووپات كرد،  رۊیوەرۊ بۊن و تەرفتوون کردن داعش ئەرا ‏ئه‌مه‌ريكا كاری یەکەمینە و لەپێناو ئەوە له‌ نزيكه‌و له‌ كاركردن وەگەرد ‏هاوبه‌شه‌یل له‌ عراق و هه‌رێم كوردستان و ناوچه‌گه‌ وه‌رده‌وام بوود، ‏خوەشحالی خوەیانیش وه‌ هاوكاريى پێشمه‌رگه‌ و سوپاى عراق نیشاندان.‏
په‌يوه‌ندييه‌یل هه‌ولێر ـ به‌غدا، مه‌ترسى و هه‌ڕه‌شه‌یل داعش له‌ سووريا و ‏دۆخ كه‌مپ ئه‌لهۆل له‌ سووريا، دۊاین پیشهاته‌یل دۆخ جەنگ له‌ ئۆكرانيا و ‏چه‌ن پرسیگتر  شۊن گرنگیدان هاوبه‌ش بۊی، و ته‌وه‌ریگتر  بۊن لە  كۆبۊنه‌وەگە.
